**Marea resetare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marea resetare

...

Ne așteaptă marea resetare,

În care totul se va schimba din nou,

Păpușarii, împinși de libidou

Ne vor pune lanțuri la picioare!

....

E lumea lor și ei sunt dumnezeii

Cărora dinții nu li se strepezesc,

Ei sunt os din osul cel domnesc

Și-n bezna lor au înflorit ateii!

...

O umbră groasă se lasă peste noi,

Se schimbă lumea, iese din lumină,

Iar adevărul, mascat de o cortină,

Se îndepărtează și ne lasă goi!

...

Totul va fi altfel decât am învățat,

Ne așteaptă marea resetare,

În lumea nouă, viitorul moare,

În lumea nouă, Hristos n-a înviat!

...

Și vom avea lanțuri la picioare

Nu vom putea să ne mișcăm cum vrem,

Vom fi atinși cu toții de blestem

Că ne așteaptă marea resetare!